หุ้นสหรัฐปิดร่วง/น้ำมันบวก/ทองพุ่งแรง
หุ้นดาวโจนส์ปิดร่วง 280.23 จุด น้ำมันบวก 14 เซนต์  ทองพุ่ง 15.20 ดอลลาร์
4 ธ.ค. 2562

หุ้นดาวโจนส์ปิดร่วง 280.23 จุด น้ำมันบวก 14 เซนต์  ทองพุ่ง 15.20 ดอลลาร์
ดัชนีเฉลี่ยอุตสาหกรรมดาวโจนส์ปิดที่ ที่ 27,502.81 จุด ร่วงลง 280.23 จุด หรือ -1.01% ขณะที่ดัชนี เอสแอนด์พี 500 ปิดที่ 3,093.20 จุด ลดลง 20.67 จุด หรือ -0.66% ส่วนดัชนี แนสแดค  ปิดที่ 8,520.64 จุด ลดลง 47.34 จุด หรือ -0.55%
ดัชนีดาวโจนส์ตลาดหุ้นนิวยอร์กปิดร่วงลงติดต่อกันเป็นวันที่ 3 เมื่อวันที่ 3 ธ.ค. หลังจากประธานาธิบดีโดนัลด์ ทรัมป์ส่งสัญญาณว่า การบรรลุข้อตกลงการค้าระหว่างสหรัฐและจีนอาจล่าช้าออกไปจนกว่าจะมีการเลือกตั้งประธานาธิบดีสหรัฐในเดือนพ.ย.ปีหน้า ซึ่งการส่งสัญญาณดังกล่าวทำให้นักลงทุนกังวลว่า การเจรจาการค้าอาจยืดเยื้อและส่งผลกระทบต่อแนวโน้มเศรษฐกิจทั่วโลก
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 14 เซนต์ ปิดที่ 56.10 ดอลลาร์ต่อบาร์เรล ส่วนเบรนต์ลอนดอนงวดส่งมอบเดือนกุมภาพันธ์ ลดลง 10 เซ็นต์ ปิดที่ 60.82 ดอลลาร์ต่อบาร์เรล
ทองคำตลาดโคเม็กซ์ เพิ่มขึ้น 15.20 ดอลลาร์ ปิดที่ 1,484.40 ดอลลาร์ต่อออนซ์